मस्जिद के अंदर के हिस्से में जगह जगह पर शिलालेख हैं जिन पर पवित्र क़ुरआन के जुमा और इसरा नामक सूरे की आयतें सुल्स लीपि में लिखी हुयी हैं। इन आयतों के नीचे जर्मन ज़बान में उनके अनुवाद भी लिखे हुए हैं। इस मस्जिद में टाइल का काम ईरानी टाइल के काम के माहिर कलाकार उस्ताद अब्दुल हुसैन मिश्कात के हाथों अंजाम पाया है। मस्जिद का मेहराब ईंट और टाइल की कला का मिश्रित नमूना है। मेहराब के ऊपर अनआम नामक सूरे की 162वीं आयत लिखी है जिसमें ईश्वर कह रहा हैः "हे पैग़म्बरे कह दीजिए कि मेरी नमाज़, सारी इबादत, जीवन और मृत्यु ईश्वर के लिए है जो पूरी सृष्टि का रचयिता है।"